ROMÂNIA                                                                              

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

- privind aprobarea Regulamentului de organizare şi funcţionare a Consiliului Local al oraşului Boldeşti-Scăeni


Având în vedere:

- referatul de aprobare înregistrat sub nr. 7509/02.04.2021 prin care primarul oraşului Boldeşti-Scăeni propune aprobarea Regulamentului de organizare şi funcţionare a Consiliului Local al oraşului Boldeşti-Scăeni;

- raportul de specialitate al compartimentului de resort, înregistrat sub nr.7510/02.04.2021;

- avizul secretarului general, înregistrat sub nr. 7511/02.04.2021;

- avizul comisiei de specialitate nr. 3– juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local,

În temeiul prevederilor art. 129 alin. (2), lit. „a” şi alin. (3) lit. „a”, ale art. 139 alin. (1) şi ale art. 196 alin. (1) lit. „a” din OUG nr. 57/2019 privind Codul administrativ,


Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă Regulamentul de organizare şi funcţionare a Consiliului Local al oraşului Boldeşti-Scăeni conform anexei care face parte integrantă din prezenta hotărâre.

Art.2. Regulamentul de organizare şi funcţionare a Consiliului Local al oraşului Boldeşti-Scăeni va fi multiplicat şi distribuit membrilor Consiliului Local prin grija secretarului general al oraşului.

Art.3. Prevederile prezentei hotărâri se aplică începând cu data de 01.07.2021, dată la care Hotărârea Consiliului Local nr. 29/31.03.2020 îşi încetează aplicabilitatea.

PREŞEDINTE DE ŞEDINŢĂ,                                        

                CĂRPUŞOR SANDA                                                                

         CONTRASEMNEAZĂ,

                                                                                 SECRETAR GENERAL,
                                                                                TUDOR FLORINA NELI

Boldeşti-Scăeni, 24.06.2021
Nr.86
R O M A N I A

JUDEŢUL  PRAHOVA

ORAŞUL BOLDEŞTI - SCĂENI        

CONSILIUL  LOCAL

Nr.7511/02.04.2021

A  V  I  Z

===========

· asupra proiectului de hotărâre privind aprobarea Regulamentului de organizare şi funcţionare a Consiliului Local al oraşului Boldeşti-Scăeni


Subsemnata Tudor Florina-Neli, secretar general al oraşului Boldeşti-Scăeni, analizând proiectul de hotărâre privind aprobarea Regulamentului de organizare şi funcţionare a Consiliului Local al oraşului Boldeşti-Scăeni, am constatat că aceasta a fost iniţiat cu respectarea prevederilor legale în vigoare având ca temei prevederile art. 129 alin. (2), lit. „a” şi alin. (3) lit. „a”, din OUG nr. 57/2019 privind Codul administrativ.
Faţă de cele de mai sus şi în conformitate cu prevederile art. 243, alin. (1)  lit.”a” din O.U.G. nr. 57/2019 privind Codul administrativ, avizez favorabil acest proiect.

SECRETAR GENERAL ,

Tudor  Florina-Neli

                                                            Nr. 7509/02.04.2021

REFERAT


Subsemnatul Bucuroiu Constantin, primar al oraşului Boldeşti-Scăeni, supun spre analiză şi aprobare „Proiectul de Hotărâre privind aprobarea Regulamentului de organizare şi funcţionare a Consiliului Local al oraşului Boldeşti-Scăeni”.

În baza OUG nr. 57/2019 privind Codul administrativ, a Ordinului nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local, vă prezint următoarele:

Odată cu modificările legislative introduse prin Codul Administrativ, se impune adoptarea unui nou regulament de organizare şi functionare a consiliului local al oraşului Boldeşti-Scăeni.

Prin Ordinul ministrului dezvoltării, lucrărilor publice şi administraţiei, nr. 25/2021, s-a aprobat  modelul orientativ al regulamentului de organizare şi funcţionare a consiliului local. 

Potrivit dispoziţiilor art.129 alin. (2), lit. „a” şi alin. (3) lit. „a”, din OUG nr. 57/2019 privind Codul administrativ consiliul local are atribuţii privind aprobarea statutului comunei, oraşului sau municipiului, precum şi regulamentul de organizare şi funcţionare a consiliului local.

În speranţa aprobării proiectului de hotărâre mai sus menţionat, vă mulţumesc anticipat !

P R I M A R,

            BUCUROIU CONSTANTIN

                                                       Nr. 7510/02.04.2021

RAPORT DE SPECIALITATE


Subsemnatul Iamandi Ion, şef serviciu administraţie, juridic, registru agricol, asistenţă socială, relaţii cu publicul, analizând Proiectul de Hotărâre privind aprobarea Regulamentului de organizare şi funcţionare a Consiliului Local al oraşului Boldeşti-Scăeni, am constatat următoarele:

- apariţia OUG nr. 57/2019 privind Codul Administrativ, impune revizuirea Regulamentului de organizare şi funcţionare a Consiliului Local al oraşului Boldeşti-Scăeni;

- printre atribuţiile consiliului local se regăseşte şi cea referitoare la organizarea proprie sens în care îşi aprobă regulamentul de organizare şi funcţionare;

- modelul orientativ al regulamentului de organizare şi funcţionare a consiliului local a fost aprobat prin Ordinul ministrului nr. 25/2021; 
- Regulamentul de organizare şi funcţionare a consiliului local al oraşului Boldeşti-Scăeni, preezenatta în anexă, este structurat conform modelului orientativ aprobat prin ordin de  ministru. 

Având în vedere cele mai sus precizate consider iniţierea acestui proiect de hotărâre ca fiind necesară şi oportună.

        ÎNTOCMIT,

   IAMANDI ION

